MUNICIPIUL SATU MARE

CABINET VICEPRIMAR

Nr. 24068/21.04.2021

 În temeiul prevederilor art. 136 alin. (1) din Ordonanţa de Urgenţă a Guvernului nr. 57/2019 privind Codul administrativ, îmi exprim inițiativa în promovarea unui proiect de hotărâre privind vânzarea unor terenuri situate în Zona Industrială Sud a Municipiului Satu Mare, către SC BODESCU EXPORT IMPORT SRL,

 În susținerea căruia formulez prezentul

**REFERAT DE APROBARE**

 Imobilul teren care face obiectul prezentului proiect de hotărâre este situat în Zona Industrială Sud, și are o suprafață de 20.589 mp, fiind compusă din două parcele:

C.F. nr. 150142 Satu Mare, cu nr. cadastral 150142 pentru suprafața de 15589 și CF nr. 156416 Satu Mare, cu nr. cadastral 156416 pentru suprafața de 5000 mp.

Având în vedere că firma concesionară a depus o solicitare în vederea achiziționării terenului pe care a edificat construcții conform angajamentului și obiectivelor stabilite prin contractul de concesiune, ridicând o construcție cu destinația de Hală de producție debitare poliuretan, și o alta cu destinația de Hală de producție Arcuri se impune demararea procedurilor pentru vânzare.

 De asemenea, conform prevederilor art. 364 alin.1 din OUG nr.57/2019, constructorii de bună -credință, beneficiază de un drept de preempțiune la cumpărarea terenului, aferent construcțiilor, iar prețul de vânzare se stabilește pe baza unui raport de evaluare aprobat de consiliul local, iar plata putându-se achita integral sau în rate. Datorită faptului că firma a solicitat achitarea prețului vânzării în 6 rate egale pe o perioadă de 3 ani, propunem aprobarea acesteia.

 Având în vedere cele de mai sus şi faptul că sunt îndeplinite condițiile legale propun consiliului local al municipiului Satu Mare spre analiză şi aprobare prezentul proiect de hotărâre.

 Viceprimar,

 Stan Gheorghe

Șereș Corina Mihaela /2ex